**КОМИ РЕСПУБЛИКАСА ПРАВИТЕЛЬСТВОЛÖН ШУÖМ**

**«Коми Республикалöн Правительствоса нормативнöй правовöй актъяслысь да Коми Республикаса Правительстволöн нормативнöй правовöй акт балаяслысь коррупциялы паныд экспертиза нуöдöм йылысь» Коми Республикаса Правительстволöн 2009 во вöльгым тöлысь 10 лунся 322 №-а шуöмö вежсьöмъяс пыртöм йылысь**

Коми Республикаса Правительство шуис:

1. Пыртны «Коми Республикаса Правительствоса нормативнöй правовöй актъяслысь да Коми Республикаса Правительстволöн нормативнöй правовöй акт балаяслысь коррупциялы паныд экспертиза нуöдöм йылысь» Коми Республикаса Правительстволöн 2009 во вöльгым тöлысь 10 лунся 322 №-а шуöмö татшöм вежсьöмъяс:

Коми Республикалöн Правительствоса правовöй актъяслысь да Коми Республикаса Правительстволöн правовöй акт балаяслысь коррупциялы паныд экспертиза нуöдан пöрадокын, мый вынсьöдöма шуöмöн (содтöд):

1) 6, 10 пунктъясын, 12 пунктса 2 подпунктын «коррупцияа факторъяс» кывъяс вежны «коррупциогеннöй факторъяс» кывъясöн;

2) 12 пунктса 1 подпункт гижны тадзи:

«1) кор кывкöртöдын помшуöмъясöн сöгласитчöны – нормативнöй правовöй актлысь лöсялана бала.

Кор артмö сэтшöмтор, мый вöсна сьöкыд ас кадö дасьтыны нормативнöй правовöй акт бала, сэки збыльмöдысь подулалöмöн гöгöрвоöдö нормативнöй правовöй акт бала дасьтан кад нюжöдöм йылысь вöзйöм. Индöм подулалöмсö мöдöдöны Коми Республикаса Юралысьöс вежысьлы, кодi курируйтö лöсялана уджсö, мый бöрын Коми Республикаса Юралысьöс вежысьлöн резолюцияöн индöм подулалöмсö мöдöдöны Администрацияö тайö пунктса медводдза абзацöн урчитöм кад кольтöдз;».

2. Тайö шуöмыс вынсялö сiйöс официальнöя йöзöдан лунсянь.

Коми Республикаса Юралысь В.Гайзер

Сыктывкар

2010 вося косму тöлысь 21 лун

109 №

Вудж. Кузнецова Н.А., 1 491 пас